钦定古今图书集成/明伦汇编/氏族典/第159卷 > 《廖用贤尚友录》 > 韩安国
## 钦定古今图书集成/明伦汇编/氏族典/第159卷 > 《廖用贤尚友录》 > 韩安国

按《汉书韩安国传》：“安国字长孺，梁成安人，后徙睢阳，
受《韩子杂说》。邹田生所事梁孝王为中大夫。吴、楚反，
安国及张羽为将，安国持重，以故吴不能过梁，名由
此显。梁王以亲故僭天子，心不善。太后怒梁，使弗见。
安国为使见大长公主而泣。长公主以告太后，太后
为帝言之，帝心解，后梁王益亲。安国坐法抵罪。梁内”
史缺，拜梁内史。公孙诡、羊胜说王求为太子，使人刺
杀爰盎。景帝使捕诡胜，诡、胜匿王所。安国泣谏，诡、胜
自杀。梁事得释，安国力也。景帝太后益重安国。孝王
薨，安国失官。武帝即位，田蚡言上，召为北地都尉，迁
大司农，为御史大夫。匈奴请和亲，上下其议，大行王
恢以为击之便，安国以为勿击便，上从恢议。于是匈
奴入塞，恢不出击，下廷尉，恢自杀。安国多大略，所推
举皆廉士，天子以为国器。蚡薨，安国行丞相事，堕车
蹇，病免。愈，复为中尉，徙卫尉。明年，为材官将军，屯渔
阳，徙东，屯右北平。失亡多意，忽忽不乐，欧血死。